Държавен вестник, бр. 43, 2022 г., стр. 9

БРОЙ  43	
Д Ъ Р Ж А В Е Н  В Е С Т Н И К 	
СТР.  9  
на инвестиция в Плана за възстановяване и 
устойчивост или в друг документ, одобрен 
с решение на Министерския съвет или с 
решение на съответния ресорен министър, 
или на кандидати, получили висока оценка 
„над праговете“ от Европейската комисия, но 
неполучили европейско финансиране.
Чл. 23. (1) Поканата за участие в процедура 
чрез директно предоставяне се изпраща на 
конкретните крайни получатели по чл. 22 и 
се публикува в информационната система 
за Механизма и на интернет страницата на 
структурата за наблюдение и докладване.
(2) В поканата се посочват условията за по­
лучаване на средства от Механизма и условията 
за изпълнение на инвестицията, утвърдени от 
ръководителя на структурата за наблюдение и 
докладване в съответствие с одобрения План 
за възстановяване и устойчивост.
Чл. 24. (1) Кандидатите подават по образец 
към структурата за наблюдение и докладване 
чрез информационната система за Механизма 
предложение за изпълнение на инвестицията. 
(2) Предложенията се оценяват за съот­
ветствие с условията, посочени в поканата.
(3) Оценяването на предложенията се 
извършва в срок до един месец от крайния 
срок за подаването им.
(4) При установяване на нередовности, 
непълноти или несъответствия в предложени­
ето структурата за наблюдение и докладване 
изпраща на конкретния краен получател 
уведомление за установените нередовности, 
непълноти или несъответствия и определя 
разумен срок за тяхното отстраняване, който 
не може да бъде по-кратък от една седмица. 
Уведомлението съдържа и информация, че 
неотстраняването им в срок може да доведе 
до прекратяване на производството по отно­
шение на конкретния краен получател. Срокът 
по ал. 3 спира да тече до датата на тяхното 
отстраняване.
(5) Оценяването се извършва по реда, оп­
ределен в поканата. Задължително подлежат 
на оценка административният, финансовият и 
оперативният капацитет на конкретния кра­
ен получател за изпълнение на съответната 
инвестиция.
(6) Лицата, които извършват оценката на 
предложенията, трябва да притежават необ­
ходимата квалификация и професионална 
компетентност за изпълнение на задачите, 
да спазват изискванията по чл. 13, ал. 2 и да 
отговарят на изискванията на чл. 13, ал. 3.
Чл. 25. При наличие на положителен ре­
зултат от оценяването на предложението на 
крайния получател ръководителят на струк­
турата за наблюдение и докладване в едносед­
мичен срок от приключване на оценяването 
взема решение за предоставяне на средства 
от Механизма за одобрените предложения.
Чл. 26. (1) Ръководителят на структурата за 
наблюдение и докладване прекратява проце­
дура чрез директно предоставяне на средства 
от Механизма:
1. когато няма постъпили предложения в 
определения краен срок за подаване или когато 
всички подадени предложения са оттеглени;
2. при спиране на финансирането по съ­
ответната инвестиция от Плана за възста­
новяване и устойчивост или по част от нея.
(2) Извън случаите по ал. 1 процедура чрез 
директно предоставяне на средства от Меха­
низма може да бъде прекратена и по отноше­
ние на конкретен краен получател, който не 
отстрани в срок нередовност, непълнота или 
несъответствие с изискванията или откаже 
да сключи договор в срока по чл. 27, ал. 1.
(3) Когато не е определен краен срок за 
подаване, ръководителят на структурата за 
наблюдение и докладване може да прекрати 
приемането на предложения, в случай че 
общата стойност на одобрените предложения 
надхвърля финансовия ресурс по процедурата.
Чл. 27. (1) В срок до 15 работни дни от 
влизането в сила на решението за предос­
тавяне на средства от Плана ръководителят 
на структурата за наблюдение и докладване 
сключва договор за финансиране с крайния 
получател, съответно издава заповед със за­
дължително включване на:
1. наименование и седалище на адреса­
та – краен получател на средствата;
2. наименование, стойност, основни дей­
ности, индикатори, период и срокове за 
изпълнение на инвестицията, за която се 
предоставят средствата;
3. максимален размер на средствата по 
инвестицията, по която те се предоставят;
4. конкретизация на условията за изпъл­
нение на инвестицията;
5. етапи и цели;
6. когато е приложимо – информация, че 
средствата имат характер на допустима дър­
жавна или минимална помощ, с посочване 
на акта на Европейския съюз, съгласно който 
се предоставя или одобрява.
(2) Одобреното предложение за изпълнение 
на инвестиция и документите по чл. 5, ал. 1 
или поканата по чл. 23 в частта, определяща 
условията за изпълнение, са неразделна част 
от договора.
Чл. 28. (1) Сключеният договор за финан­
сиране, съответно заповедта, включително 
одобрената инвестиция, може да бъде изменян 
и/или допълван в следните случаи:
1. по инициатива на структурата за наблю­
дение и докладване или по искане на крайния 
получател на средства от Механизма, когато 
това се основава на свързани с процедурата 
промени в правото на Европейския съюз и/
или българското законодателство, в полити­
ката на европейско и/или национално ниво, 
произтичаща от Плана за възстановяване и 
устойчивост или друг стратегически документ, 
или при изменение на Плана;